Fortuna Hjørring

Damefodboldklubben Fortuna Hjørring er en dansk fotballklubb fra Hjørring helt nord i Jylland. Fortuna Hjørring er en ren kvinnefotballklubb, og en av de mest framgangsrike i Danmark. Fortuna Hjørring er også arrangør av Dana Cup, en av verdens største fotballturneringer.

Historie
I 1966 ble flere fotballenker av Hjørring AIK Frems fotballspillere, med på å danne en interessegruppe, Frems Venner. Bordtennis og håndball ble fort introdusert, og i 1970 ble det dannet et fotballag. To år senere ble laget med i den jyske divisjonsserien, og de rykket opp allerede ved første forsøk. Derfra gikk det kort tid før de var i den øverste divisjonen, som var todelt. Hjørring har siden opprykket i 1974 vært i den øverste divisjonen i Danmark. I1977, etter at Hjørring AIK Frem måtte flytte til et annet sted i Hjørring grunnet plassmangel, forble Frems venner i det gamle klubbhuset, og skiftet samtidig navn til Fortuna Hjørring.

Hjørring gjorde ikke stort av seg før de på 90-tallet befestet seg som et topplag. De vant sitt første mesterskap i 1994, og deretter vant de i 1995 og 1996. De to siste årene vant Hjørring også cupen og det Nordiske Mesterskap. Også i 1998/99-sesongen vant Fortuna Hjørring serien, i 2000-2002 vant de cupen, og i 2001/02-sesongen vant de serien. Samme år ble laget, sammen med Brøndby, OB og Skovbakken valgt til de første kraftcenterklubber, det vil si satsingsområde for kvinnefotball.

Fortuna Hjørrings største bedrift er nok likevel finalen i Mesterligaen i fotball for kvinner i 2002/03-sesongen. På veien til finalen slo Fortuna Hjørring 2006/07-sesongens mesterligavinnere Arsenal LFC med komfortable 8-2 sammenlagt. I finalen ble imidlertid tapet stygt, sammenlagt tapte Fortuna Hjørring 7-1 mot Umeå IK. 

Sesongen markerte også en ny æra. Brøndby dominerte sterkt i serien, og vant den sesongen, og de fem på følgende sesonger. Fortuna Hjørring, som i to år (2003-2005) hadde Eli Landsem som trener, lyktes ikke å vinne serien igjen før i 2008/09-sesongen, da Brøndby mistet sin stjernespiller Maiken Pape til norske Stabæk. Som resultat av seieren i cupen, kvalifiserte Fortuna Hjørring seg til Mesterligaen igjen. I Mesterligaen ble Fortuna Hjørring automatisk kvalifisert til sekstendelsfinalen, der de møtte det italienske storlaget A.S.D. CF Bardolino, som året før hadde slått ut Brøndby og kommet seg til semifinalen. Fortuna Hjørring vant kontrollert med tilsammen 5–2 over to kamper, og møtte deretter Olympique lyonnais. Lyon vant 1–0 hjemme og 5–0 borte. Imidlertid hadde laget brukt to spillere, Christine Colombo Nilsen og Isabell Herlovsen, som ikke var godkjent av UEFA i den siste kamoen. Dermed ble det siste resultatet forandret til 3–0 til Fortuna Hjørring, som dermed gikk videre til kvartfinalen med 3–1 sammenlagt.Fortuna replace Lyon in quarter-finals UEFA.com, hentet 2. februar 2010 Imidlertid omgjorde UEFA avgjørelsen, og resultatet ble gjenopprettet.Lyon restored to Women's Champions League - UEFA.com Dermed er Fortuna Hjørring igjen ute av Mesterligaen.

Noter

Eksterne lenker
 Hjemmeside

Kategori:Fotballag i Danmark
Kategori:Hjørring kommune
Kategori:Fotballag etablert i 1966
Kategori:Kvinnefotballag i Danmark
Kategori:1966 i Danmark